Diari Oficial de la Generalitat Valenciana


Sumari del DOGV 5663, del 19-12-2007 (2007/15848)

RESOLUCIÓ de 5 de desembre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 7.591,32 m² de superfície, situada a Xàtiva (València), sector R-2 Mesquita, realitzada per l'ajuntament del dit municipi a favor de la Generalitat, per a ser destinada a la construcció de l'Escola Oficial d'Idiomes
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15668


Data del document
:   05-12-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Xàtiva
    * cultura regional
    * propietat immobiliària
    * transmissió de la propietat

RESOLUCIÓ de 5 de desembre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 7.591,32 m² de superfície, situada a Xàtiva (València), sector R-2 Mesquita, realitzada per l'ajuntament del dit municipi a favor de la Generalitat, per a ser destinada a la construcció de l'Escola Oficial d'Idiomes [2007/15037]  
L'Ajuntament de Xàtiva, en sessió plenària realitzada el dia 5 d'octubre de 2007, va acordar la cessió gratuïta a la Generalitat d'una parcel·la de la seua propietat, de 7.591,32 m² de superfície, situada en el sector R-2 Mesquita, de la dita població. Tal com consta en l'Inventari de Béns de l'Ajuntament, l'immoble té caràcter de domini públic.  
A proposta de la conselleria d'Educació es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la finca a la construcció de l'Escola Oficial d'Idiomes.  
En conseqüència, basant-se en el que disposen els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Xàtiva de la parcel·la de la seua propietat de 7.591,32 m² de superfície, situada en el sector R-2 Mesquita, de la dita població, que confronta: nord, carrer número 13; sud, prolongació Albereda; est, carrer número 4, i oest, carrer número 3.  
Consta inscrita en el Registre de la Propietat de Xàtiva al tom 1172, llibre 459, foli 80, finca 28025, inscripció 1ª.   
Referència cadastral: 0807063ZV8347T9344AG.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Xàtiva, s'efectua amb la condició de destinar la parcel·la a Escola Oficial d'Idiomes, i queda subjecta al que disposa l'article 37 de la Llei 14/2003, de Patrimoni de la Generalitat. Per la seua part l'Ajuntament de Xàtiva es compromet a:   
a) Dotar la parcel·la dels servicis urbanístics que falten per executar.  
b) Eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després.   
c) Adoptar els projectes necessaris per a la urbanització a què es referix l'apartat a) i per a l'eliminació de servituds i obstacles continguts en l'apartat b).  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 5 de desembre de 2007.- El conseller d'Economia, Hisenda i Ocupació: Gerardo Camps Devesa.